  Виталий Пронин Пиналыным декретын пукыкум, мон ужысьтым кошки, безработной лыдъяськисько.  Та вакытэ пиелы 1 но ӝыны арес тырмиз ни, кыкетӥ нуныме витисько. Тодэме потэ, кыӵе юрттэт басьтыны мынам правое вань?  Светлана Карпова, Иж Валэктэ Калыкез утён, семья но демография политикая министерствоысь правоосын но кадръёсын герӟаськем ужпумъёсъя ёзлэн кивалтӥсез Ольга Микрюкова.- Удмурт Республикаын куд-ог категориосысь гражданъёслы юрттэт сётон сярысь законын пусъемын: ужтэк кылем но нуны витись нылкышноослы висъяськыны кулэ нылпи ваёно луэмзы но ваемзы (по беременности и родам) понна огпол сётӥськись пособие. Но  декретэ кошкон дырзы вуытозь, соос султэмын луыны кулэ уже интыянъя центре учётэ - яке безработной, яке мукет удыслы дышетскись, квалификацизэ воштӥсь шуыса. Та пособиез тӥледлы тыриськоз, семьяысьтыды котькуд адямилы быдэ доход Удмуртиын улыны тупатэм минимумлэсь трос уг луы ке. Таиз юрттэт чакламын Удмуртиын кутэм законъя.Нош федерал куронъёсты чаклано ке, «Россиысь нылпи вордӥсь гражданъёслы кун ласянь юрттэт сётон сярысь» законъя тӥляд праводы вань таӵе юрттэтэз басьтыны: нылпи ваем понна огпол сётӥськись пособие, озьы ик пиналдэс 1 но ӝыны арес тырмытозь утялтэм понна  толэзьлы быдэ висъяськись пособие.Со сяна, семьяысьтыды котькуд адямилы быдэ доходды элькунысьтымы прожиточной минимумлэсь ичигес ке, нылпидылы толэзьлы быдэ ватсаса юрттэт басьтыны быгатӥськоды на. Таиз но висъяськоз куд-ог категориосы пырись гражданъёслы юрттэт сётон сярысь законъя. Та понна вазиськоно калыкез улон-вылонын утёнъя ёзъёсы (улон интыдыя).  Теги: визь-кенешъёс дэмлан  